**6. razred – TEHNIKA IN TEHNOLOGIJA**

**Navodilo za ponedeljek, 20. aprila**

V preteklih urah smo narisali sestavno risbo za našo ragljo. Če risbe še niste oddali v mapo, prosim, da to čimprej storite. Če se vam mapa ne odpre, mi lahko risbe pošljete tudi po elektronski pošti.

**Če imate kakršne koli težave, mi takoj pišite na *blaz.ursic@guest.arnes.si***

Današnja naloga:

1. Danes bomo izdelali kosovnico za ragljo. V učbeniku, ki je pripet na spletni strani odpri stran 54. Vidimo sestavno risbo mosta iz papirja, ki smo ga izdelali v začetku leta.
2. Poglej tabelo, ki se nagaja nad glavo risbe in v kateri so zbrani vsi sestavni deli za most. To je kosovnica.
3. Vidimo, da ima 7 vrstic – toliko je različnih delov. Seveda je delov veliko več, saj nekatere izdelamo večkrat. Vse to je razvidno iz kosovnice.
4. Poglejmo elemente kosovnice:
   1. **Kos** – pomeni število kosov posameznega sestavnega dela. Izdelati moramo na primer 8 stebrov ograje.
   2. **Predmet** – to je poimenovanje posameznega sestavnega dela.
   3. **Poz**. – ali pozicija – to je številka posameznega sestavnega dela. Pozicije so označene tudi na sestavni risbi.
   4. **Gradivo** – pove nam, iz česa je posamezen del narejen.
   5. **Mere** – ta podatek potrebujemo, ko nabavljamo material. Napisane so zunanje mere posameznega dela (v milimetrih!). To so mere za en kos posameznega dela.
5. Izdelaj kosovnico za ragljo. Tabela, ki jo moraš izpolniti, je pripeta na spletni strani. Lahko jo rešuješ v Wordu in natisneš, lahko jo pa prerišeš na list papirja in izpolniš.
6. Poimenovanja delov raglje in njihove mere povzameš po delavniških risbah, ki so še vedno pripete na spletni strani (arhiv objav).
7. Številčenje sestavnih delov se mora ujemati s številkami na tvoji sestavni risbi!
8. Svoje delo oddaj tako kot po navadi. Če rešuješ v Wordu, oddaj kar wordovo datoteko.